Guitarfish - Iinlwani zelwandle - Sewula AfrikaIngakhula beyibe mamitha amathathu.Inehloko ede, epataleleko, eyakheke yaba zizincantathu (triangular) kuthi ipumulwayo ibematsikana begodu irondo. Inomzimba omude kanye nomsila osisitho sokuthaya odege. Isitho sayo sokuthaya sangemhlana sincani. Inombala omnyama, kesinye isikhathi iba namacatjhazana phezulukuthi emathunjini ibemhlophe.Umndeni wama-Rhinobatidae wakhiwa mikhakhawo elikhomba kanye nemihlobazo ematjhumi amane nekhomba. Zirhenyiswe njengomhlobo ongakakhululeki khulu. Umlomo, ipumulo kanye nentunjana eziphefumula ngayo zitholakala ngaphasi, kuthi amehlo nesitho ezifuthela ngaso zibe phezulu.Inamazinywana amancani, abukhali begodu imihlathayo yakheke njengebala elindlelwe ngeentina. Kesinye isikhathi zitholakala emanzini anetswayi. Amadzinyanazo ziwazala sele aphila begodu athuthuke ngokwaneleko, ngokuba mhlobo oqoqoselela ngendeni. Zikghona ukuzala amadzinyana angaba litjhumi.Ziphila ngeenlwanyana zomhlobo onganamgogodlha ezitholakala phasi esithomeni samanzi. Zidla iinfesana ezincani kanye nama-molluscs.
